**Tartu Lasteaed Meelespea covid -19 tõkestamise plaan**

Kinnitatud direktori 02. septembri 2021. a käskkirjaga nr 52

COVID-19 leviku tõkestamise plaan on koostatud lasteaia tegevusvalmiduse suurendamiseks. Plaani eesmärgiks on koroonaviirusest tingitud mõjude vähendamine ja lasteaia täieliku sulgemise vältimine. Plaani koostamise aluseks on Haridus- ja Teadusministeeriumi juhised lasteaedadele covid – 19 leviku tõkestamiseks.

**Tartu lasteaed Meelespea kriisimeeskond:**

|  |  |  |
| --- | --- | --- |
| Heda Kala | direktor | 533 28665, heda.kala@raad.tartu.ee |
| Hille Jegorova | õppealajuhataja | 561 50108, hille.jegorova@raad.tartu.ee |
| Esta Kõomägi | majandusjuhataja | 534 54239, esta.koomagi@raad.tartu.ee |
| Kertu Kasemägi | töökeskkonna spetsialist, esmaabi osutaja | 533 63670, kertukasemagi@gmail.com |
| Merike Järve | töökeskkonna volinik, usaldusisik | 557 6789, merike.jarve@mail.ee |

**Teabevahetuse korraldamine:**

1. Teabevahetuseks kasutatakse Tartu Lasteaias Meelespea kasutuses olevaid kokkulepitud teavitamise kanaleid: ELIIS, lasteaia koduleht, rühma kontakttelefon ja -list.
2. Teabevahetust korraldab lasteaiajuht, kes on kommunikatsiooni ja meedia päringute eest vastutav. Lasteaiajuht koos kriisimeeskonnaga otsustab info liikumise (kellele, millises formaadis ja kes edastab) ning sõnastab põhisõnumid ja tegevusprioriteedid.
3. Infot koostatakse, edastatakse ja vahendatakse lähtudes riiklikest ja Tartu linna suunistest. Meediapäringutele vastab ainult lasteaiajuht, kes edastab pidajaga ja/või Terviseametiga kooskõlastatud infot.

**Koroonaviiruse leviku tõkestamise olulised ennetusmeetmed lasteaias:**

1. Lasteaias viibivad vaid terved lapsed ja töötajad. Õpetajatel/lapsehoidjatel on õigus saata haigustunnustega laps koju.
2. Laste hommikune vastuvõtt ja õhtune koju saatmine toimub üldjuhul välisukselt, või õuealal. Erandkorras võib lapsevanem siseneda riideruumi kandes kaitsemaski ja desinfitseerides käed välisukse juures.
3. Vaktsineerimata töötajad teevad korra nädalas, üldjuhul esmaspäeval, tööle tulles antigeeni testi selleks määratud isiku juures kasutades selleks lasteaiale eraldatud teste. Tulemus fikseeritakse. Kui kiirtest on positiivne, peab töötaja jääma koju, võtma ühendust oma perearstiga ja tegema esimesel võimalusel PCR-testi. Kui töötaja töötab samal ajal mitmes haridusasutuses, tuleb testimise korraldus ja testitulemuse tõendamine iga tööandjaga eraldi kokku leppida.
4. Lasteaias on tagatud üld-ruumides käte hügieeniks desinfitseerimisvahendid ning tualettruumid on varustatud piisavas koguses kätepesu vahendiga. Lapsed, kes tulevad lasteaeda pesevad esimesel võimalusel põhjalikult käed. Käsi tuleb pesta sooja voolava vee ja seebiga vähemalt 20 sekundit.
5. Üritusi kavandades tuleb kaaluda nende vajalikkust ja maandada viiruse leviku riske, korraldades ürituse rühmade kaupa ja/või õues. Õppekäike ja ekskursioone on soovitatav korraldada rühmade kaupa. Huvitegevust võib läbi viia rühmade kaupa, vaktsineeritud ringijuht (vaktsinatsiooni passi alusel).
6. Kvaliteetse siseõhu tagamiseks mõõdetakse regulaarselt CO2 taset rühma- ja puhkeruumis ning reguleeritakse tuulutamisega (vähemalt 15 minutit). CO2 sisaldust rühmaruumi ja puhkeruumi õhus testitakse perioodiliselt (2x nädalas) rühmaruumis kell 10.00 ja puhkeruumis 14.00. Näidud fikseeritakse. CO₂ anduri näit peab jääma vahemikku 350–1000 ppm-i.
7. Igapäevaselt teostatakse rühmaruumides ja üld-kasutatavates ruumides märgkoristust ning kaks korda päevas puutepindade (ukselingid, lülitid, käsipuud, tualettruumi sisustus ja pinnad jm) puhastamist ja desinfitseerimist nõuetekohaste puhastus- ja desinfitseerimisvahenditega.
8. Tulles välisreisilt riigist, kus nakkuskordaja on 16 või enam, tuleb lähtuda üleriigilistest suunistest nakkusohu ennetamises. [Teave riikide ja liikumispiirangute kohta Eestisse saabujatele | Välisministeerium (vm.ee)](https://vm.ee/et/teave-riikide-ja-karantiininouete-kohta-euroopast-saabujatele)

**Töötaja või lapse haigestumine:**

1. Lasteaias haigestunud töötaja peab koheselt koju minema ja pöörduma perearsti poole. Haigestunud töötaja teavitab esimesel võimalusel haigestumisest juhtkonda.
2. Lasteaias haigestunud lapse vanemaid teavitatakse koheselt ja palutakse lapsele järele tulla.
3. Lasteaiajuht teavitab (ELIIS) lapse või töötaja haigestumisest (covid-19) selle rühma lastevanemaid oma lapse terviseseisundi jälgimise eesmärgil. Teavituse koostamisel haigestunule ei viidata – ei mainita haigestunu nime jm andmeid, mis teda äratuntavaks teeks

**Lähikontaktne töötaja/laps**

1. Lasteaias toimunud lähikontaktist tuleb esimesel võimalusel teavitada Terviseameti regionaalosakonda, kes annab edasised suunised. Lõuna regionaalosakond – Tiia Luht, osakonnajuhataja, 5596 8964, tiia.luht@terviseamet.ee
2. Kui lähikontakt COVID-19 viiruse kandjaga toimus lasteaias või -hoius, ei pea haigustunnusteta lasteaialapsed ja täielikult vaktsineeritud inimesed jääma karantiini ega end ka testima.

**Lähikontaktsena peavad karantiini jääma**:

* haigustunnustega inimesed;
* positiivse kiirtesti tulemuse saanud inimesed kuni PCR-testi tulemuse teadasaamiseni;
* inimesed, kellel on diagnoositud COVID-19 haigus.

**Lähikontaktsena ei pea karantiini jääma haigustunnusteta**:

* lasteaialapsed;
* inimesed, kelle vaktsineerimiskuur on lõpetatud, st et neil on kehtiv COVID-tõend;
* inimesed, kes on viimase kuue kuu jooksul koroonahaiguse läbi põdenud ning kelle arst on terveks tunnistanud;
* inimesed, kes on haiguse läbipõdemise järel saanud ühe doosi vaktsiini ning saavutanud maksimaalse kaitse;
* inimesed, kes on pärast esimest vaktsiinidoosi haigestunud koroonahaigusesse ning kelle arst on terveks tunnistanud.